Rindu Bertamu Di Abu Dhabi

Rindu Bertamu di Abu Dhabi ialah sebuah siri drama televisyen Malaysia 2013 dibintangi oleh Fahrin Ahmad, Tasha Shilla dan Fouziah Gous bersama-sama Shahz Jaszle, Aiman Hakim Ridza, Rahim Razali dan Lydiawati sebagai pelakon pembantu. Siri ini memulakan tayangan perdana di Slot Akasia TV3 dari 11 Februari 2013 hingga 2 April 2013 menggantikan Setia Hujung Nyawa dan digantikan oleh Sedetik Cinta.

Sinopsis
Firdaus (Fahrin Ahmad) mengalami konflik keluarga dan cinta. Ain Farohah (Tasha Shilla) seorang wanita yang difitnah bersekedudukan sehingga ditangkap khalwat dengan Firdaus. Firdaus dan Ain terjerat dengan rancangan Faiz (Shahz Jaszle) sehingga kedua-dua mereka dihalau oleh bapa Firdaus, Haji Ilham (Dato Rahim Razali). Bagaimanapun, Firdaus bertanggungjawab ke atas Ain dengan menikahinya dan berhijrah ke Abu Dhabi lalu bekerja sebagai jurutera kanan di sebuah syarikat swasta. 

Fareez (Aiman Hakim Ridza) sebagai adik bongsu kepada Firdaus dan Faiz berusaha untuk menyatukan kembali keluarga mereka. Fareez juga sangat cintakan Meera (Elyssa Johari) walaupun Meera mempunyai kisah silam yang negatif. Sebenarnya, Firdaus telah terlebih dahulu mencintai dan bertunang dengan Fatin Zaharah (Fouziah Gous). Dapatkah Firdaus mencintai Ain Farohah seperti dia mencintai Fatin? Mampukah Fareez menyatukan kembali keluarga mereka? Dapatkah keluarga Firdaus bersatu semula?

Pelakon
 Fahrin Ahmad sebagai Firdaus
Dato' Rahim Razali sebagai Haji Ilham
Shahz Jaszle sebagai Faiz
Aiman Hakim Ridza sebagai Fareez
 Tasha Shilla sebagai Ain Farohah
 Fouziah Gous sebagai Fatin Zaharah
 Lydiawati sebagai Hajah Kirana
Elyssa Johari sebagai Meera
Kismah Johar sebagai Nek Piah
Syatilla Melvin sebagai Fifi
Riz Amin sebagai Imran
Raja Ema sebagai Salina
Hairi Safwan sebagi Adam Fazli
 Abdulrahman Suud sebagai Qaleef

Penerbitan
Penggambaran dijalankan di Abu Dhabi, Emiriah Arab Bersatu dan selebihnya di Alor Setar, Malaysia. Fahrin Ahmad meminjamkan suaranya untuk lagu tema drama ini bertajuk "Siapa Ingin Membawa".

Siaran antarabangsa

Rujukan

Pautan luar
 Laman web rasmi

Rancangan TV3
Siri drama televisyen Malaysia
Drama Melayu 2013